Nej. Jordvolden ved flugtskydningscenteret og motocrossbanen stammer ikke fra Nordic Waste.
Den er opført af let forurenet jord og materialer. Det er normal procedure ved opførsel af støjvolde, og anlægget er særskilt miljøgodkendt.
I forbindelse med etableringen af støjvolden af letforurenet jord ved Ørsted, blev det besluttet at foretage en måling i den nærliggende Hejbæk. Prøven viste ikke et for højt indhold af de stoffer, der måles for.
For at have et kendskab til ”normalniveauet” blev der foretaget en reference-måling i en grøft længere nede i systemet, hvor en eventuel udvaskning fra støjvolden ikke kunne føres hen.
Denne reference-måling viste et svagt forhøjet indhold af Nikkel - i forhold til de fastsatte generelle miljøkvalitetskrav. Sådanne udsving er ikke i sig selv usædvanlige, og der er intet, som indikerer, at der skulle være tale om en forurening.
Konklusionen er derfor, at der ikke er nogen indikationer af udvaskning af forurenende stoffer fra støjvolden.
Resultatet af prøven kan findes her (PDF)